**OPĆINA KLOŠTAR PODRAVSKI, Kloštar Podravski, Kralja Tomislava 2** OIB 89238941129, koju zastupa općinski načelnik: Siniša Pavlović (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** kojega zastupa Direktor: \_\_\_\_\_\_\_\_\_\_ (u daljnjem tekstu: Izvršitelj)

sklopili su dana \_\_\_\_\_\_\_\_\_\_\_\_\_\_\_\_ ovaj

**UGOVOR**

**o nabavi i ugradnji sprava za igru djece i ostale urbane opreme**

 **za opremanje dječjeg igrališta u Budančevici**

**I PREDMET** **UGOVORA**

**Članak** **1.**

Predmet ovog ugovora je nabava i ugradnja sprava za igru djece i ostale urbane opreme za opremanje dječjeg igrališta u Budančevici, sukladno provedenom postupku bagatelne nabave i ponudi Izvršitelja od \_\_\_\_\_\_ godine, koja je sastavni dio ovog Ugovora.

**II** **CIJENA** **ROBE**

**Članak** **2.**

Ukupna vrijednost i ugradnja robe prema ponudi koja je sastavni dio ovog ugovora iznosi:

Vrijednost i ugradnja robe: \_\_\_\_\_\_\_\_\_\_\_ kn

PDV ( 25% ): \_\_\_\_\_\_\_\_\_\_\_ kn

Ukupna vrijednost: \_\_\_\_\_\_\_\_\_\_\_ kn

Ugovorne strane su suglasne da ukupna vrijednost i ugradnja robe iz članka 1. ovog Ugovora u potpunosti pokriva sve troškove potrebne za uspješno i potpuno ispunjenje svih obveza utvrđenih u Ponudi Izvršitelja, uz potpuno zadovoljavanje svih uvjeta utvrđenih ovim Ugovorom i Pozivom za dostavu ponuda.

**III ROKOVI**  **I** **DINAMIKA**

**Članak** **3.**

Izvršitelj se obvezuje nabaviti i ugraditi robu iz članka 1. ovog ugovora u roku do 60 dana od dana potpisa ovog Ugovora, sukladno roku iz njegove ponude.

**IV OBRAČUN** **I** **PLAĆANJE**

**Članak** **4.**

Plaćanje vrši se na račun Izvršitelja u roku 30 dana od ispostavljenog valjanog računa odnosno uredno dostavljenih zahtjeva za plaćanje.

Ukoliko isporučena roba nije u skladu sa ponudom, primijeniti će se odredbe članka 8. ovog Ugovora.

**V OBVEZE** **I PRAVA** **NARUČITELJA**

**Članak** **5.**

Naručitelj ima pravo stalnog nadzora, uvida, provjere isporuke i ugradnje robe koja je predmet nabave.

Naručitelj ima pravo osporiti Izvršitelju dio isplate ako istu ne nabavi i ugradi u skladu s odredbama ovog Ugovora, te ostalih zakonskih odrednica.

**VI OBVEZE** **IZVRŠITELJA**

**Članak** **6.**

Izvršitelj se obvezuje u cijelosti isporučiti i ugraditi robu koja je predmet nabave iz članka 1. ovog Ugovora. Naručitelj ima pravo osporiti Izvršitelju dio isplate ako istu ne isporuči i ne ugradi u skladu s odredbama ovog Ugovora, ostalih zakonskih odrednica, te ukoliko se dokaže pri nadzoru da roba nije pravilno isporučena i ugrađena, odnosno u skladu s glavnim projektom.

**Jamstvo** **za** **uredno** **ispunjenje** **ugovora**

**Članak** **7.**

Izvršitelj je obvezan Naručitelju uz potpisani i ovjereni ugovor dostaviti jamstvo za uredno ispunjenje ugovora u visini vrijednosti ugovora uvećano za 10% (deset posto) ukupne vrijednosti ugovora bez PDV-a. Jamstvo za uredno ispunjenje ugovora može biti bjanko zadužnica bez protesta ili bankarska garancija naplativa na prvi pismeni poziv korisnika garancije.

**VII UGOVORNA** **KAZNA**

**Članak** **8.**

U slučaju da Izvršitelj ne isporuči i ne ugradi robu čiji je predmet nabave Naručitelju u ugovorenom roku, a Naručitelj ne raskine ugovor, Izvršitelj plaća penale i to 5‰ od ukupne vrijednosti ugovora za svaki dan zakašnjenja sa isporukom, a najviše do 10 % ukupne vrijednosti ugovora bez PDV-a.

Ukoliko se obračunavaju penali, Naručitelj ima pravo iste prebiti s dugovanjem za isplatu ugovorene cijene ili aktiviranjem jamstva za uredno ispunjenje ugovora.

**VIII RASKID** **UGOVORA**

**Članak** **9.**

Ukoliko Izvršitelj propusti izvršiti neku obvezu iz ugovora, ovlaštena osoba Naručitelja može putem obavijesti zatražiti od Izvršitelja da popravi nedostatak ili ga ispravi u odgovarajućem roku.

Naručitelj ima pravo raskinuti ugovor ukoliko Izvođač radova:

* ne dostavi jamstvo za uredno izvršenje ugovora u skladu s člankom 7. ovog ugovora,
* bez opravdanog razloga ne isporuči i ugradi robu sukladno članku 3. ovog ugovora,

Naručitelj raskida ugovor putem pismene obavijesti.

U slučaju raskida ugovora Naručitelj ima pravo na aktivaciju jamstva za uredno ispunjenje ugovora i naknadu štete.

**IX ZAVRŠNE** **ODREDBE**

**Članak** **10.**

Za praćenje izvršenih obveza predviđenih ovim Ugovorom, ugovorne strane imenuju svoje predstavnike:

Za Naručitelja: Siniša Pavlović, općinski načelnik.

Za Izvođač radova: \_\_\_\_\_\_\_\_\_\_\_\_\_\_\_\_\_

**Članak** **11.**

Sve eventualne sporove iz ovog ugovora, Naručitelj i Izvršitelj će rješavati sporazumno.

U slučaju nemogućnosti sporazumnog rješenja spora, ugovorne strane ugovaraju nadležnost mjesno nadležnog suda prema sjedištu Naručitelja.

**Članak** **12.**

Ovaj Ugovor stupa na snagu nakon potpisa i ovjere obiju ugovornih strana.

Naručitelj će potpisati i ovjeriti ovaj ugovor nakon što mu Izvršitelj, u skladu s člankom 7. ovog ugovora, dostavi Jamstvo za uredno izvršenje ugovora.

**Članak 13.**

Ovaj ugovor sastavljen je u četiri (4) istovjetna primjerka, od kojih svaka strana zadržava po dva (2) primjerka.

Klasa: 361-01/16-01/01

Urbroj:

Kloštar Podravski, \_\_\_\_\_\_\_

ZA IZVRŠITELJA ZA NARUČITELJA

 DIREKTOR: OPĆINSKI NAČELNIK:

 **\_\_\_\_\_\_\_\_\_\_\_\_ Siniša Pavlović**